CELEX: 52005PC0623
Language: da
Date: 2005-11-30
Title: Forslag til Rådets forordning om ændring af rådets forordning (EF) nr. 384/96 om beskyttelse mod dumpingimport fra lande, der ikke er medlemmer af Det Europæiske Fællesskab

Vigtig juridisk meddelelse

|

52005PC0623

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 30.11.2005KOM(2005) 623 endelig2005/0243 (ACC)Forslag tilRÅDETS FORORDNINGom ændring af Rådets forordning (EF) nr. 384/96 om beskyttelse mod dumpingimport fra lande, der ikke er medlemmer af Det Europæiske Fællesskab(forelagt af Kommissionen)BEGRUNDELSEBAGGRUNDEN FOR FORSLAGET |Begrundelse og formål Ukraine har gennemført en reformproces, der tager sigte på efterlevelse af markedsøkonomiske regler og bør derfor nu indrømmes status som et land med markedsøkonomi med henblik på antidumpingundersøgelser. Det kræver en ændring af Rådets forordning (EF) nr. 384/96 om beskyttelse mod dumpingimport fra lande, der ikke er medlemmer af Det Europæiske Fællesskab, i det følgende benævnt ”antidumping-grundforordningen”. |Generel baggrund Ukraine indgav i maj 2002 sin dokumenterede anmodning til Den Europæiske Union om at blive anerkendt som et land med markedsøkonomi med henblik på handelsbeskyttelsesundersøgelser. Ukraines anmodning blev behandlet efter følgende kumulative kriterier, som må anses for relevante ved vurdering af, hvorvidt et land generelt kan betragtes som et land med markedsøkonomi med antidumpingundersøgelser for øje: 1. Ringe statslig indflydelse på virksomhedernes ressourceallokering og beslutninger, enten direkte eller indirekte (f.eks. i forbindelse med offentlige organer), herunder via statslig prisfastsættelse eller forskelsbehandling i forbindelse med beskatnings-, handels- eller valutaordninger. 2. Virksomhedsdriften må ikke være præget af skævheder, som er skabt af staten i forbindelse med privatisering (”arv” fra det gamle system). Der må ikke forekomme markedsekstern handel eller kompensationssystemer (f.eks. byttehandel). 3. Der skal være fastlagt og implementeres en gennemsigtig og ikke-diskriminatorisk selskabsret, som sikrer tilstrækkeligt god virksomhedsledelse (anvendelse af internationale regnskabsstandarder, beskyttelse af aktionærer og offentlig adgang til korrekte virksomhedsoplysninger). 4. Der skal være fastlagt og implementeres sammenhængende, effektive og gennemsigtige love, der sikrer respekt for ejendomsretten og velfungerende konkursregler. 5. Der skal være en egentlig finansiel sektor, der fungerer uafhængigt af staten, og som i teori og praksis er underlagt tilstrækkelige garantibestemmelser og tilstrækkelig kontrol. For at afgøre, om Ukraine opfyldte disse kriterier, gennemgik Kommissionens tjenestegrene de oplysninger, Ukraines myndigheder havde fremlagt, og sammenholdt dem også med oplysninger fra flere autoritative kilder (OECD, IMF, Den Europæiske Bank for Genopbygning og Udvikling, Verdensbanken m.fl.) og med resultaterne af Kommissionens egne antidumpingundersøgelser vedrørende ukrainsk eksport. I marts 2003 fremlagde Kommissionen sin foreløbige vurdering af Ukraines anmodning om at blive indrømmet status som et land med markedsøkonomi, og det blev heri konkluderet, at de markedsøkonomiske kriterier på trods af fremskridt ikke var blevet opfyldt. De ukrainske myndigheder blev derfor anmodet om at træffe visse foranstaltninger og fremlægge yderligere oplysninger vedrørende alle fem kriterier. I en ny vurdering, der blev offentliggjort i maj 2004, konkluderede Kommissionen, at tre af kriterierne kunne betragtes som opfyldt, og at der kun på to områder var behov for yderligere fremskridt og/eller yderligere oplysninger, for at Ukraine kunne indrømmes status som et land med markedsøkonomi: konkurslovgivning og statslig prisregulering. Efter at Ukraine har taget yderligere skridt til at forbedre sin konkurslovgivning og til at løse problemerne omkring statslig prisregulering, vurderer Kommissionen nu, at Ukraine opfylder alle kriterier for at kunne indrømmes status som et land med markedsøkonomi med henblik på undersøgelserne vedrørende handelsbeskyttelse. |Gældende bestemmelser på det område, som forslaget vedrører Rådets forordning (EF) nr. 384/96 om beskyttelse mod dumpingimport fra lande, der ikke er medlemmer af Det Europæiske Fællesskab. |Overensstemmelse med andre EU-politikker og -mål Ikke relevant. |HØRING AF INTERESSEREDE PARTER OG KONSEKVENSANALYSE |Høring af interesserede parter |Høringsmetoder, hovedmålgrupper og respondenternes overordnede profil Kommissionen har informeret erhvervslivet og hørt medlemsstaterne i de relevante handelsudvalg om de foreslåede ændringer. |Kort gennemgang af svarene og af, hvordan disse er blevet indarbejdet Kommissionen har taget stilling til de indkomne kommentarer og forslag. |Ekspertbistand |Der har ikke været behov for ekstern ekspertbistand. |Konsekvensanalyse Anerkendelsen af Ukraine som et land med markedsøkonomi vil medføre en ændring af den metode, der anvendes til at fastsætte dumpingmargenen for ukrainske eksportører, der er genstand for antidumpingundersøgelser. Denne ændring foretages automatisk, når et tredjeland indrømmes status som et land med markedsøkonomi. |FORSLAGETS RETLIGE ASPEKTER |Resumé af forslaget Det foreslås at fjerne Ukraine fra listen over lande med overgangsøkonomi i antidumping-grundforordningen. |Retsgrundlag Traktaten om oprettelse af Det Europæiske Fællesskab, særlig artikel 133. |Subsidiaritetsprincippet Forslaget falder ind under Fællesskabets enekompetence. Subsidiaritetsprincippet finder derfor ikke anvendelse. |Proportionalitetsprincippet Forslaget er i overensstemmelse med proportionalitetsprincippet af følgende grunde. |Antidumping-grundforordningen omfatter ikke foranstaltninger, hvori der indgår national beslutningstagning. Den foreslåede ændring indebærer intet nyt i den henseende. |Det er ikke relevant at forklare, hvordan byrder af finansiel eller administrativ art, der pålægges Fællesskabet, nationale regeringer, regionale og lokale myndigheder, erhvervsdrivende og borgere, begrænses mest muligt og står i rimeligt forhold til forslagets mål, eftersom forslaget ikke indebærer sådanne byrder. |Reguleringsmiddel/-form |Foreslået middel: forordning. |Andre midler ville ikke være hensigtsmæssige af følgende grund: nærværende forslag er en ændring af en eksisterende forordning. |BUDGETMÆSSIGE KONSEKVENSER |Forslaget har ingen konsekvenser for Fællesskabets budget. |1.  2005/0243 (ACC)Forslag tilRÅDETS FORORDNINGom ændring af Rådets forordning (EF) nr. 384/96 om beskyttelse mod dumpingimport fra lande, der ikke er medlemmer af Det Europæiske FællesskabRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 133,under henvisning til forslag fra Kommissionen[1], ogud fra følgende betragtninger:(1) Ved forordning (EF) nr. 384/96[2] (i det følgende benævnt "grundforordningen") vedtog Rådet fælles regler for beskyttelse mod dumpingimport fra lande, der ikke er medlemmer af Det Europæiske Fællesskab.(2) I betragtning af de meget store fremskridt, Ukraine har gjort hen imod etablering af markedsøkonomiske vilkår, således som det erkendes i konklusionerne fra topmødet mellem Ukraine og EU den 1. december 2005, vil det være hensigtsmæssigt at tillade, at den normale værdi for ukrainske eksportører og producenter fastsættes i overensstemmelse med bestemmelserne i artikel 2, stk. 1 til 6, i antidumping-grundforordningen -UDSTEDT FØLGENDE FORORDNING:Artikel 1I forordning (EF) nr. 384/96, senest ændret ved forordning (EF) nr. 461/2004, udgår “Ukraine” i artikel 2, stk. 7, litra b), første punktum.Artikel 2Forordningen anvendes på alle undersøgelser, der iværksættes i henhold til forordning (EF) nr. 384/96 efter datoen for nærværende forordnings ikrafttrædelse på foranledning af en anmodning om undersøgelse indgivet efter denne dato.Artikel 3Denne forordning træder i kraft på syvendedagen efter offentliggørelsen i Den Europæiske Unions Tidende .Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den […]På Rådets vegneFormand [1] EUT C […] af […], s. […].[2] EUT L 56 af 6.3.1996, s. 1. Senest ændret ved forordning (EF) nr. 461/2004 (EUT L 77 af 13.3.2004, s. 12).